Μεταβολές της ταχύτητας μετάδοσης του σφυγμικού κύματος στην πειραματική αθηρωμάτωση
Authors: Μητρόπουλος Φώτιος 
Published: August 2021

Η αορτή δεν θεωρείται πλέον ότι αποτελεί έναν απλό αγωγό σύνδεσης της καρδιάς με τα περιφερικά αιμοφόρα αγγεία, και δια μέσω αυτής με τα διάφορα όργανα και συστήματα του σώματος, αλλά ένα αιμοδυναμικό όργανο. Κατά τη διάρκεια της ζωής, η αορτή υποβάλλεται στη συνεχή δοκιμασία της μεταφοράς αίματος, ενέργειας και πίεσης από την καρδιά περιφερειακά προς τους διάφορους ιστούς και τα όργανα του σώματος. Το γεγονός και μόνο ότι επιτυγχάνει τα καθήκοντά της κάτω από δυσχερείς συνθήκες τάσης που αναπτύσσονται συχνά στα τοιχώματά της, την καθιστά αξιοπρόσεχτη από πλευράς μηχανικής. Η αορτή αποτελεί ένα εξειδικευμένο αιμοδυναμικό όργανο του σώματος, που υποβοηθά τη λειτουργικότητα της καρδιάς και ιδίως την αιμάτωσή της και προσφέρει ομαλή και συνεχή ροή του αίματος στο σώμα. Επιπλέον, η αορτή συμπεριφέρεται σαν ένα ιδιαίτερα δυναμικό όργανο που έχει τη δυνατότητα να τροποποιεί το μέγεθος, την ελαστικότητα και τις άλλες ιδιότητές της μέσω ενός περίπλοκου ρυθμιστικού συστήματος που καθορίζεται από αιμοδυναμικούς παράγοντες, συστηματικά και τοπικά, αντανακλαστικά ορμονικά ερεθίσματα και άλλους έως τώρα αδιευκρίνιστους μηχανισμούς, ενώ σε άλλες, παρέχουν προστασία της καρδιακής και αγγειακής λειτουργίας και δομής, της περιφερειακής ροής και της λειτουργίας συγκεκριμένων οργάνων. Ο σκοπός αυτής της μελέτης αποτελεί η διερεύνηση των μεταβολών της αορτικής λειτουργίας κατά την διαρκεία της πειραματικά εξελισσομένης αρτηριοσκλύρηνσης. 28 λευκά αρσενικά κουνέλια της Νέας Ζηλανδίας χωρίστηκαν σε τέσσερεις ομάδες. Στην ομάδα I (ομάδα ελέγχου) τα πειραματόζωα τρέφονταν με φυσιολογική δίαιτα ενώ οι ομάδες II ( η=7), ομάδα III ( n=7), ομάδα IV ( n=7), τράφηκαν με δίαιτα ψηλή σε χοληστερόλη για 1,2 και 3 μήνες αντίστοιχα. Οι πιέσεις στην καρωτίδα και μοιριαία αρτηρία μετρήθηκαν ταυτόχρονα με την βοήθεια ενδοαορτικών καθετήρων. Η ταχύτητα μετάδοσης του σφυγμικού κύματος, η φαινομενική ταχύτητα φάσης (fourier analysis) των επτά πρώτων αρμονικών. Επιπρόσθετα υπολογίσθηκε και η συμβολή της κάθε αρμονικής στο ύψος του σφυγμού πίεσης.Η ταχύτητα μετάδοσης του σφυγμικού κύματος ήταν υψηλότερη σε όλα τα πειραματόζωα που ετράφησαν με δίαιτα υψηλή σε χοληστερόλη συγκρινόμενα με τα πειραματόζο,χϊ ελέγχου. Η ταχύτητα μετάδοσης του σφυγμικού κύματος σχετιζόταν με την μέση αρτηριακή πίεση σε όλες τις ομάδες.Για κάθε επίπεδο αρτηριακής πίεσης η ταχύτητα μετάδοσης του σφυγμικού κύματος ήταν υψηλότερη στα όλα τα πειραματόζωα που ετράφησαν με δίαιτα υψηλή σε χοληστερόλη συγκρινόμενα με τα πειραματόζωα ελέγχου και αυξάνονταν προδευτικά με την εξέλιξη της αθηρώματωσης. Η φαινομενική ταχύτητα φάσης για κάθε αρμονική ήταν σημαντικώς υψηλότερη σε όλα τα πειραματόζωα που ετράφησαν με δίαιτα υψηλή σε χοληστερόλη συγκρινόμενα με τα πειραματόζωα ελέγχου και η διαφορά γινόταν και πιο έντονη με την εξέλιξη της αθηρώματωσης. Η ταχύτητα μετάδοσης του σφυγμικού κύματος σχετιζόταν άμεσα με την ταχύτητα της 2ης,3ης και 5ης αρμονικής, ενώ η πίεση σφυγμού σχετιζόταν άμεσα με τις δύο πρώτες αρμονικές.Συμπερασματικά κατά την διάρκεια της εξέλιξης της πειραματικώς προκληθείσας αρτηριοσκλήρωσης σε κονίκλους, με την χορήγηση δίαιτας υψηλής σε χοληστερόλη, η ταχύτητα μετάδοσης του σφυγμικού κύματος αυξάνεται προοδευτικά με την εξέλιξη της αθηρωμάτωσης.Υπάρχει μια αξιόπιστη συσχέτιση (ρ=0.64) μεταξύ της ταχύτητας μετάδοσης του σφυγμικού κύματος και της αρτηριακής πίεσης. Για κάθε δεδομένη τιμή αρτηριακής πίεσης η ταχύτητα μετάδοσης του σφυγμικού κύματος ήταν μεγαλύτερη στα υπερχοληστερολεμικά ζώα συγκρινόμενα με τα ζώα της ομάδας ελέγχου. Η Η πίεση σφυγμού συσχετίζεται με την φαινομενική ταχύτητα φάσης των δύο πρώτων αρμονικών.Η ταχύτητα μετάδοσης του σφυγμικού κύματος μπορεί να χρησιμοποιηθεί σαν δείκτης διαταραγμένης μηχανικής-ελαστικής συμπεριφοράς της αορτής και προτείνεται η χρήση του για την παρακολούθηση αποτελεσματικότητας θεραπευτικών μεθόδων στην κλινική πράξη.Fourier analysis της ταχύτητας μετάδοσης του σφυγμικού κύματος συμβάλλει στους παράγοντες που επιδρούν στην αύξηση της αρτηριακής πίεσης, πίεσης σφυγμού και της ταχύτητας μετάδοσης του σφυγμικού κύματος, γεγονότα τα οποία είναι συνδεδεμένα με καρδιοαγγειακή νοσηρότητα και θνησιμότητα.